ฤทธิ์ พายุฤดูร้อน กระบะแหกโค้งคว่ำ ติดซาก 3 พุ่งชนสะพานกระเด็นดับ 1
พายุฤดูร้อน ถล่ม อุบลฯ ทำเกิดอุบัติเหตุซ้ำซ้อน กระบะลื่นเสียหลักแหกโค้ง พลิกคว่ำ ทำ 3 พ่อแม่ลูกติดแหง็กในรถ โชคดีบาดเจ็บเล็กน้อย จนท.ใช้เครื่องตัดถ่างช่วยออกมาได้ ส่วนอีกเหตุ กระบะวิ่งฝ่าฝนเสียหลักพุ่งชนคอสะพาน หนุ่มคนขับกระเด็นดับนอกรถเมื่อเวลา 20.10 น. วันที่ 22 เม.ย.63 ร.ต.อ.สมสมัย ฝ่ายดี รองสารวัตร (สอบสวน) สภ.เมืองอุบลราชธานี รับแจ้งอุบัติเหตุรถกระบะเสียหลักหลุดโค้ง มีคนติดภายในรถ 3 ราย และมีเหตุรถกระบะเสียหลักชนคอสะพาน บริเวณก่อนถึงห้างเซ็นทรัล สาขาอุบลราชธานี มีผู้เสียชีวิต 1 ราย จึงเดินทางไปตรวจสอบ พร้อมประสานหน่วยกู้ภัยมูลนิธิศิษย์พระจี้กงอุบลราชธานี และกู้ชีพคุณธรรมที่เกิดเหตุเป็นทางโค้ง พบเจ้าหน้าที่กู้ภัยใช้เครื่องตัดถ่าง รถกระบะอีซูซุ ดีแมคซ์ สีขาว หมายเลขทะเบียน กร 4443 อุบลราชธานี เพื่อช่วยเหลือ นายธนพงศ์ พิมพ์แน่น อายุ 27 ปี ภรรยาและลูกชาย ออกมาจากตัวรถ เบื้องต้นทั้ง 3 ได้รับบาดเจ็บเล็กน้อยโดย นายธนพงศ์ เล่าว่า ตนพร้อมภรรยาและลูกเดินทางมาจาก อ.ม่วงสามสิบ กำลังจะกลับบ้านเมื่อมาถึงที่เกิดเหตุ รถเกิดเสียหลักเนื่องฝนตกถนนลื่นทำให้พลิกคว่ำ โชคดีภรรยาและลูกไม่เป็นอันตรายส่วนอุบัติเหตุอีกราย เกิดห่างกันประมาณ 5 นาที เจ้าหน้าที่กู้ภัยรับแจ้งมีรถกระบะ อีซูซุ ดีแมคซ์ สีเทา หมายเลขทะเบียน บค 9523 อำนาจเจริญ เสียหลักชนคอสะพานร่องขี้นาก ถนนเลี่ยงเมือง ก่อนถึงห้างเซ็นทรัล ทำให้ นายชวกร ทองสุข อายุ 22 ปี คนขับกระเด็นออกมาจากนอกรถบาดเจ็บสาหัส เจ้าหน้าที่กู้ภัยต้องช่วยปั้มหัวใจ ก่อนนำส่ง รพ.สรรพสิทธิประสงค์อุบลราชธานี และจะเสียชีวิตในเวลาต่อมาจากการสอบถามเพื่อนผู้ตาย ทราบว่า ผู้ตายเพิ่งกลับมาจากหาเพื่อนที่บ้านท่าข้องเหล็ก อ.วารินชำราบ ขณะฝนตกหนักคาดว่า ผู้ตายมองไม่เห็นทางทำให้รถเสียหลักชนคอสะพาน จนร่างกระเด็นหลุดมานอกรถจนเสียชีวิตดังกล่าว เบื้องต้นเจ้าหน้าที่ได้ส่งศพไปแผนกนิติเวชเพื่อยืนยันสาเหตุการตาย ก่อนมอบให้ญาติรับไปประกอบพิธีทางศาสนาต่อไป
พายุฤดูร้อน ถล่ม อุบลฯ ทำเกิดอุบัติเหตุซ้ำซ้อน กระบะลื่นเสียหลักแหกโค้ง พลิกคว่ำ ทำ 3 พ่อแม่ลูกติดแหง็กในรถโชคดีบาดเจ็บเล็กน้อย จนท.ใช้เครื่องตัดถ่างช่วยออกมาได้ ส่วนอีกเหตุ กระบะวิ่งฝ่า
รถคว่ำ,รถเสียหลัก,รถชน,พายุฤดูร้อน,พายุฝน,กระบะเสียหลัก,ฝนตกถนนลื่น,ข่าวทั่วไป